# data[].attributes.headline
Μήνυμα από τον Πωλ!

# data[].attributes.subject
Μήνυμα από τον Πωλ!

# data[].attributes.body
Μια όμορφη έκπληξη ήταν για εμάς το βίντεο που μας έστειλε ο γνωστός μας από τις προηγούμενες χρονιές δημοσιογράφος Paul Salopek, ο οποίος από το 2013 γυρίζει τον κόσμο με τα πόδια! Μας έδειξε εικόνες από το ταξίδι του, στάθηκε όμως σε κάποιες που τον προβλημάτισαν. Πόσα σκουπίδια υπήρχαν τριγύρω! Ρώτησε αν συναντάμε παρόμοιες εικόνες στον τόπο μας, αν γνωρίζουμε τι θα μπορούσαμε να κάνουμε  για να τις αποφύγουμε και μας ανέθεσε μια αποστολή: να του στείλουμε φωτογραφίες ώστε να μάθει τι συμβαίνει στη γειτονιά γύρω από το σχολείο μας.

Συζητώντας, κατόπιν, καταγράψαμε τα μέρη που έχουμε δει σκουπίδια και αναφέραμε τους λόγους που δε μας αρέσουν. Προβληματισμένοι τέλος από τις εικόνες που μας έδειξε ο Πωλ, ζωγραφίσαμε ένα περιβάλλον γεμάτο απορρίμματα και δίπλα τις λύσεις που σκεφτήκαμε ώστε να μένει καθαρό!

# data[].attributes.headline
Περίπατος στη γειτονιά μας                                     (Out of Eden Learn: Step 1)

# data[].attributes.subject
Περίπατος στη γειτονιά μας                                     (Out of Eden Learn: Step 1)

# data[].attributes.body
Αναλαμβάνοντας να φέρουμε σε πέρας την αποστολή που μας ανέθεσε ο Πωλ, περπατήσαμε στην περιοχή γύρω από το σχολείο βγάζοντας φωτογραφίες όσων παρατηρήσαμε. Ήταν απογοητευτική η θέα των σκουπιδιών στο δρόμο, έξω από τους κάδους. Ωστόσο, μας ευχαρίστησε η εικόνα του νέου κάδου ανακύκλωσης έξω από το σχολείο μας!

H συγκεκριμένη δράση αναρτήθηκε στην παγκόσμια ψηφιακή μαθησιακή κοινότητα "Out of Eden Learn" και αποτέλεσε το πρώτο μας βήμα στο μαθησιακό ταξίδι "Walking with Health in Mind"

# data[].attributes.headline
Αποταμίευση κάνουμε και όταν...

# data[].attributes.subject
Αποταμίευση κάνουμε και όταν...

# data[].attributes.body
Η 31η Οκτωβρίου, Παγκόσμια Ημέρα Αποταμίευσης, έδωσε αφορμή να συζητήσουμε για την αποταμίευση, ξεφεύγοντας από την στενή της έννοια, την εξοικονόμηση χρημάτων. Με βοηθό το υπέροχο βιβλίο του Αντώνη Παπαθεοδούλου "Αν κάθε μέρα..." , είχαμε την ευκαιρία να γνωρίσουμε μια διαφορετική, ευρύτερη οπτική της. Συνδέοντας την αποταμίευση με την ανακύκλωση/επαναχρησιμοποίηση, που επίσης είναι μια μορφή οικονομίας, καταγράψαμε μικρά πράγματα που αν εφαρμόζουμε καθημερινά, θα καταφέρουμε σε λίγα χρόνια να κάνουμε κάτι καλό για το περιβάλλον.

Σε φύλλο εργασίας που δημιουργήσαμε τα παιδιά αποτύπωσαν ζωγραφικά τις ιδέες τους.

# data[].attributes.headline
Επαναχρησιμοποιώντας χαρτόκουτα δημιουργούμε κάδους ανακύκλωσης υλικών

# data[].attributes.subject
Επαναχρησιμοποιώντας χαρτόκουτα δημιουργούμε κάδους ανακύκλωσης υλικών

# data[].attributes.body
Πέντε χαρτόκουτα χρωματίσαμε με διαφορετικά χρώματα μεταμορφώνοντάς τα σε κάδους ανακύκλωσης για διαφορετικά υλικά. Στον καθένα κολλήσαμε το σήμα της ανακύκλωσης (εκτός από εκείνον που θα συγκεντρώνει σκουπίδια που δεν ανακυκλώνονται) και γράψαμε το υλικό που θα "φιλοξενεί".

# data[].attributes.headline
Ημέρα Υπαίθριας Εκπαίδευσης

# data[].attributes.subject
Ημέρα Υπαίθριας Εκπαίδευσης

# data[].attributes.body
Ανταποκριθήκαμε και φέτος με χαρά στο κάλεσμα του ΚΕΠΕΑ Βάμο υ συμμετέχοντας στην Ημέρα Δράσης Υπαίθριας Εκπαίδευσης.

Ευτυχώς ο καιρός ήταν σύμμαχος, έτσι η τάξη μας από το πρωί μεταφέρθηκε έξω, στην αυλή μας! Με την ανακύκλωση να είναι στο επίκεντρο του ενδιαφέροντος, ευχαριστηθήκαμε παίζοντας σχετικά παιχνίδια.

Στο επιδαπέδιο φιδάκι μας τοποθετήθηκαν υλικά ανακυκλώσιμα και μη, όπως και ερωτήσεις σχετικές με την ανακύκλωση/επαναχρησιμοποίηση. Ακολουθώντας τους κανόνες που θέσαμε, οι παίχτες χωρισμένοι σε δύο ομάδες μετακινούσαν το πιόνι τους με σκοπό να φθάσουν στον προορισμό τους, το εργοστάσιο ανακύκλωσης!

Και με άχρηστα υλικά παίξαμε όμως, προσπαθώντας να τα πετάξουμε από απόσταση στους αντίστοιχους κάδους, που είχαμε δημιουργήσει την προηγούμενη ημέρα επαναχρησιμοποιώντας χαρτόκουτα, και που βάζαμε σημάδι. Πόσο διασκεδαστικό μας φάνηκε!

Τέλος, διαβάσαμε ένα αγαπημένο οικολογικό παραμύθι, ζωγραφίζοντας κατόπιν τις εντυπώσεις μας.

Όλοι μας τη χαρήκαμε αφάνταστα τη μέρα!!!

# data[].attributes.headline
Ο κ. Βαρδάκης, Διευθυντής Εναλλακτικής Διαχείρισης της ΔΕΔΙΣΑ, στο Νηπιαγωγείο μας

# data[].attributes.subject
Ο κ. Βαρδάκης, Διευθυντής Εναλλακτικής Διαχείρισης της ΔΕΔΙΣΑ, στο Νηπιαγωγείο μας

# data[].attributes.body
Στο πλαίσιο του προγράμματος Ενημέρωσης – Ευαισθητοποίησης της μαθητιώσας νεολαίας της ΔΕΔΙΣΑ, το πρωινό της Πέμπτης 11 Νοεμβρίου 2023 μας επισκέφθηκε ο κ. Μανώλης Βαρδάκης, αρμόδιο στέλεχος της υπηρεσίας, Διευθυντής Εναλλακτικής Διαχείρισης.

Βασικός στόχος του προγράμματος είναι οι μαθητές, στο πλαίσιο της ευαισθητοποίησής τους σε περιβαλλοντικά ζητήματα, να αποκομίσουν γνώσεις και να αναπτύξουν ένα σύστημα αξιών υπευθυνότητας και σεβασμού απέναντι στο περιβάλλον, που θα διασφαλίσει την ποιότητα της ζωής τους και τη βιωσιμότητα του πλανήτη για τις επόμενες γενιές. Ο κ. Βαρδάκης, συνομιλώντας με τα παιδιά, τα ενημέρωσε για τη διαδικασία της ανακύκλωσης, για το ποια υλικά ανακυκλώνονται ή δεν ανακυκλώνονται, όπως και για τα οφέλη της και για το σεβασμό με τον οποίο πρέπει να αντιμετωπίζουμε το περιβάλλον. Εκείνα κατέθεσαν τις εμπειρίες τους, ενώ είχαν την ευκαιρία να διατυπώσουν σχετικές απορίες/ερωτήματα, στα οποία εκείνος απάντησε.  Καθώς, μετά από σχετικό αίτημα του Νηπιαγωγείου μας, η ΔΕΔΙΣΑ μας προμήθευσε έναν οικιακό κομποστοποιητή, ο κ.Βαρδάκης μας ενημέρωσε για τη διαδικασία της κομποστοποίησης, για τα υλικά που μπορεί να δεχθεί ένας κομποστοποιητής, καθώς και πρακτικές οδηγίες για την απευθείας απόρριψη των υλικών και την ορθή χρήση του κομποστοποιητή. Αποχαιρετώντας τον του χαρίσαμε μια κάρτα με τις ευχαριστίες μας για όσα “πολύτιμα” μας μετέφερε!

# data[].attributes.headline
Μπαίνει ή όχι στον κομποστοποιητή;

# data[].attributes.subject
Μπαίνει ή όχι στον κομποστοποιητή;

# data[].attributes.body
Μετά την επίσκεψη του κ. Βαρδάκη στο σχολείο μας και την ενημέρωση που μας έκανε για τα υλικά που μπορούμε να ρίξουμε στον κάδο κομποστοποίησης, παίξαμε ένα παιχνίδι με κάρτες για να εμπεδώσουμε τις πληροφορίες που μας μετέφερε. Καθένας μας παρουσίαζε στους υπόλοιπους την κάρτα που κρατούσε και κατόπιν την άφηνε στο αντίστοιχο στεφάνι, ανάλογα αν αυτό που εικόνιζε έμπαινε ή όχι στον κομποστοποιητή. Συμπληρώσαμε έπειτα αντίστοιχο φύλλο εργασίας, αξιολογώντας τι αποκομίσαμε.

# data[].attributes.headline
Ήταν ένα μικρό χαρτάκι...

# data[].attributes.subject
Ήταν ένα μικρό χαρτάκι...

# data[].attributes.body
Με τα φτερά της φαντασίας μας κι αφού παρακολουθήσαμε μια μικρή ιστορία με ένα μικρό χαρτάκι που ονειρευόταν τι θα γίνει όταν μεγαλώσει, με απλά ανακυκλώσιμα υλικά και χαρτάκια από υπολείμματα των εργασιών μας κατασκευάσαμε πίνακες με την τεχνική του κολάζ!

Έτσι πολλά μικρά χαρτάκια πήραν μορφή και ζωή...

ΑΝΑΚΥΚΛΏΝΩ ΚΙ ΕΠΑΝΑΧΡΗΣΙΜΟΠΟΙΩ... και φυσικά... ΣΚΕΦΤΟΜΑΙ ΠΡΙΝ ΤΟ ΠΕΤΑΞΩ!!

# data[].attributes.headline
"Στων σκουπιδιών τη γειτονιά, έναν καιρό και μια φορά" 

# data[].attributes.subject
"Στων σκουπιδιών τη γειτονιά, έναν καιρό και μια φορά" 

# data[].attributes.body
Πολύ μας άρεσε το βιβλίο "Στων σκουπιδιών τη γειτονιά, έναν καιρό και μια φορά", το οποίο με χιούμορ, φαντασία και εξυπνάδα μιλά για το ζήτημα της ανακύκλωσης. Οι εντυπώσεις από την ιστορία αποτυπώθηκαν στις ζωγραφιές μας, ενώ από τους μπλε κάδους -που κόψαμε και χρωματίσαμε- κρεμάσαμε τις κατηγορίες των υλικών που δέχονται.

# data[].attributes.headline
Επίσκεψη στο Εργοστάσιο Μηχανικής Ανακύκλωσης και Κομποστοποίησης – ΔΕΔΙΣΑ

# data[].attributes.subject
Επίσκεψη στο Εργοστάσιο Μηχανικής Ανακύκλωσης και Κομποστοποίησης – ΔΕΔΙΣΑ

# data[].attributes.body
Την Παρασκευή 10 Νοεμβρίου 2023, επισκεφτήκαμε το Εργοστάσιο Μηχανικής Ανακύκλωσης και Κομποστοποίησης του Δήμου μας, όπου μας υποδέχτηκε και μας ξενάγησε ο κ. Παναγιώτης Χαζιράκης, χημικός. Περισσότερα δείτε εδώ.

# data[].attributes.headline
Παιχνίδια που αλλάζουν χέρια!

# data[].attributes.subject
Παιχνίδια που αλλάζουν χέρια!

# data[].attributes.body
Θέλοντας να προωθήσουμε την ιδέα της Επαναχρησιμοποίησης και της Μείωσης των Απορριμμάτων, τη Τετάρτη 29 Νοεμβρίου 2023  οργανώσαμε τη δράση «παιχνίδια που αλλάζουν χέρια». Τα παιδιά ευαισθητοποιήθηκαν να φέρουν από το σπίτι τους παιχνίδια  σε καλή κατάσταση, που όμως έχουν παίξει πολύ και δεν τα χρειάζονται πια, με σκοπό να τα ανταλλάξουν μεταξύ τους. Μετά την ανταλλαγή, καθένα έφυγε με ένα νέο παιχνίδι στα χέρια, βιώνοντας στην πράξη πώς μπορούμε να μειώνουμε τα σκουπίδια, αλλά και να εξοικονομούμε χρήματα, δίνοντας νέα ζωή στα παλιά μας παιχνίδια.

# data[].attributes.headline
Η ανακύκλωση γίνεται καθημερινή συνήθεια!

# data[].attributes.subject
Η ανακύκλωση γίνεται καθημερινή συνήθεια!

# data[].attributes.body
Γνωρίζοντας πια τι μπαίνει στον μπλε κάδο, συγκεντρώνουμε καθημερινά υλικά (π.χ. συσκευασίες τροφίμων από το δεκατιανό μας), τα ξεπλένουμε εάν χρειάζεται και τα συγκεντρώνουμε στην ειδική σακούλα που υπάρχει στις τάξεις. Όταν η σακούλα γεμίσει, την αδειάζουμε στο μεγάλο μπλε κάδο που έχει στηθεί έξω από το σχολείο μας.

# data[].attributes.headline
Ένας νέος "μαθητής" στην τάξη μας!

# data[].attributes.subject
Ένας νέος "μαθητής" στην τάξη μας!

# data[].attributes.body
Στο πλαίσιο της ανακύκλωσης και της επαναχρησιμοποίησης υλικών, μια τεράστια χαρτόκουτα από τους πίνακες που παραλάβαμε -η οποία σε άλλη περίπτωση θα ήταν ένα μεγάλο ρυπογόνο σκουπίδι- μεταμορφώθηκε από τα μικρά χεράκια σε έναν αγαπημένο μας παραμυθοήρωα! Καμαρώστε το νέο μας "μαθητή" στην τάξη!

# data[].attributes.headline
Ο κομποστοποιητής μας σε λειτουργία!

# data[].attributes.subject
Ο κομποστοποιητής μας σε λειτουργία!

# data[].attributes.body
Την ημέρα που μας επισκέφθηκε ο κ. Βαρδάκης, Διευθυντής Εναλλακτικής Διαχείρισης της ΔΕΔΙΣΑ, βρήκαμε με τη βοήθειά του το ιδανικό σημείο στην αυλή μας για να τοποθετηθεί ο νέος μας κομποστοποιητής. Εκεί χρειάστηκε να σκαλίσουμε το χώμα για να αφρατέψει, δουλειά η οποία αποδείχτηκε δύσκολη για τα μικρά χεράκια! Χάρις τη βοήθεια μπαμπάδων των μαθητών μας, όμως, ο στόχος επετεύχθη! Και σκάφτηκε καλά το χώμα και στερεώθηκε ο κάδος ώστε να μην κινδυνεύει να μετακινηθεί από τον δυνατό αέρα. Οι γονείς ενημερώθηκαν με ηλεκτρονικό μήνυμα για τη λειτουργία κομποστοποιητή στην αυλή μας και για τα υλικά που μπορεί να δεχτεί, έτσι άρχισαν να έρχονται και από το σπίτι σακούλες για άδειασμα. Τα νηπιάκια μας κι εκείνα συγκέντρωναν τις φλούδες από τα φρούτα τους και ό,τι άλλο κατάλληλο είχαν και στα διαλείμματα τα έριχναν στον κάδο. Ελπίζουμε να καταφέρουμε σε κάποιους μήνες να πάρουμε το δικό μας φυσικό και θρεπτικό λίπασμα για τα φυτά μας!

# data[].attributes.headline
Τσάντες ξεχωριστές με επαναχρησιμοποίηση!

# data[].attributes.subject
Τσάντες ξεχωριστές με επαναχρησιμοποίηση!

# data[].attributes.body
Λειτουργώντας στο πνεύμα της επαναχρησιμοποίησης, παλιά φανελάκια που κόπηκαν την κάτω τους μεριά σε λωρίδες με το ψαλίδι και δέθηκαν κομπάκια, πολύ εύκολα μεταμορφώθηκαν σε τσάντες ξεχωριστές! Καθένας μας ομόρφυνε τη δική του ζωγραφίζοντάς την με ειδικούς για ύφασμα μαρκαδόρους. Οι τσάντες αυτές αποφασίσαμε να αξιοποιηθούν για τη μεταφορά των βιβλίων που θα δανειζόμαστε από τη σχολική βιβλιοθήκη!

# data[].attributes.headline
Out of Eden Learn - Step 2: Uncovering the Big Idea of Planetary Health

# data[].attributes.subject
Out of Eden Learn - Step 2: Uncovering the Big Idea of Planetary Health

# data[].attributes.body
Στο πλαίσιο του συγκεκριμένου Εργαστηρίου Δεξιοτήτων υλοποιήσαμε τη δεύτερη αποστολή μας στην Παγκόσμια Μαθησιακή Κοινότητα της Παιδαγωγικής Σχολής του Πανεπιστημίου Harvard “Out of Eden Learn”. Εξετάσαμε δύο παράγοντες: τα σκουπίδια και την επίπτωση που έχουν στην υγεία μας, αλλά και ένα περιβαλλοντικό πρόβλημα, τη ρύπανση του περιβάλλοντος και ό,τι την προκαλεί. Σημαντική ήταν η βοήθεια της κυρίας Μαρίας, της δασκάλας μας των Αγγλικών, η οποία καταγρέγραφε τα λεγόμενα των παιδιών. Στη συνέχεια βρήκαμε πώς αυτοί οι δύο παράγοντες συνδέονται, πώς ο ένας επηρεάζει ο ένας τον άλλο, καταλήγοντας να συνειδητοποιήσουμε τη σημασία που έχει για την υγεία του πλανήτη η μείωση των απορριμμάτων, η επαναχρησιμοποίηση και η ανακύκλωση!

# data[].attributes.attachment_link.authors[].name
ΑΕΙΦΟΡΟ ΝΗΠΙΑΓΩΓΕΙΟ ΑΓΙΩΝ ΣΑΡΑΝΤΑ ΧΑΝΙΩΝ

# data[].attributes.headline
Out of Eden Learn - Step 3: Zooming in, Reporting out.

# data[].attributes.subject
Out of Eden Learn - Step 3: Zooming in, Reporting out.

# data[].attributes.body
Υλικά που θα κατέληγαν στα σκουπίδια, τα μικρά χεράκια, σε συνεργασία με τους γονείς τους, τα μεταμόρφωσαν σε όμορφα αντικείμενα, δίνοντάς τους νέα ευκαιρία ζωής!

Η εργασία αυτή αποτέλεσε το τρίτο βήμα-αποστολή στην Παγκόσμια Μαθησιακή Κοινότητα της Παιδαγωγικής Σχολής του Πανεπιστημίου Harvard «Out of Eden Learn» .

Δείτε εδώ τη σχετική ταινία που ετοιμάσαμε από την παρουσίαση των έργων των παιδιών.

# data[].attributes.headline
Τα απορρίμματα μειώνω, το περιβάλλον βοηθώ!

# data[].attributes.subject
Τα απορρίμματα μειώνω, το περιβάλλον βοηθώ!

# data[].attributes.body
Ένα βιβλίο της βιβλιοθήκης μας αποδείχτηκε πολύτιμο, καθώς βοήθησε να αλλάξουμε τον τρόπο που σκεφτόμαστε μαθαίνοντάς μας πώς μπορούμε να ζούμε χωρίς σκουπίδια. Στην ίδια λογική λειτούργησε και το βίντεο που προβάλλαμε, δίνοντας αφορμή να σκεφτούμε και να καταγράψουμε πρακτικές που συμβάλλουν στη μείωση των απορριμμάτων. Η ιδέα δημιουργίας μια αφίσας -επιστέγασμα του συγκεκριμένου Εργαστηρίου Δεξιοτήτων- που να προβάλλει αυτές τις πρακτικές αγκαλιάστηκε από όλους! Ακολούθησε καταμερισμός των  εργασιών, ενώ η επεξεργασία και σύνθεση των εικόνων που ζωγράφισαν τα παιδιά έγινε στον υπολογιστή. Θέλοντας  να επηρεάσουμε και άλλους ώστε να λειτουργούν για το καλό του πλανήτη, η αφίσα μας κρεμάστηκε στην είσοδο του σχολείου ώστε να είναι σε κοινή θέα, ενώ αντίτυπά της αναρτήθηκαν και σε δημόσιους χώρους.